মঙ্গলবার নৌ-পরিবহন মন্ত্রণালয়ে আনুষ্ঠানিক বৈঠকের কথা রয়েছে। নৌ-পরিবহন মন্ত্রণালয়ের সচিব অশোক মাধব রায় বাংলাদেশ প্রতিনিধি দলের নেতৃত্ব দেবেন। থাইল্যান্ডে নিযুক্ত বাংলাদেশের রাষ্ট্রদূত সাঈদা মুনা তাসনিমসহ পররাষ্ট্র মন্ত্রণালয়, বাণিজ্য মন্ত্রণালয়, নৌ-পরিবহন মন্ত্রণালয়, বাংলাদেশ অর্থনৈতিক অঞ্চল কর্তৃপক্ষ, বাংলাদেশ রফতানি প্রক্রিয়াকরণ অঞ্চল কর্তৃপক্ষ, চট্টগ্রাম ও মংলা বন্দর কর্তৃপক্ষ, প্রাইভেট সেক্টরসহ শিপিং ইন্ডাস্ট্রির সঙ্গে সম্পৃক্ত সদস্যরা বৈঠকে উপস্থিত থাকবেন বলে আশা করা হচ্ছে।